cyanic-selkie/wikianc huggingface dataset:
Սրտի կծկումների հաճախականություն
Հաճախասրտություն
Հաճախասրտությունը այն հանգստի ՍԿՀ-ն է, որը գերազանցում է 100կ/ր-ն։ Սակայն այս շեմը փոփոխական է՝ հաշվի առնելով, որ փոքրամարմին անհատների և երեխաների շրջանում նորմալ ՍԿՀ-ն կարող է ավելի արագ լինել, ի համեմատ միջին վիճակագրական չափահասների ՍԿՀ-ի։
Ֆիզիոլոգիական վիճակներ, որոնք կարող են բերել հաճախասրտության (ֆիզիոլոգիական հաճախասրտություն)․
Ախտաբանական վիճակներ, որոնք հանգեցնում են հաճախասրտության (ախտաբանական հաճախասրտություն)․
Հազվասրտություն
Հազվասրտությունը սահմանվում է որպես 60 կ/ր-ից ցածր հանգստի ՍԿՀ, այն պարագայում, երբ դասագրքային նորման կազմում էր 60-100 կ/ր։ Հետագայում այդ նորման վերանայվեց և ընդհանուր նորմալ միջակայքը սահմանվեց 50-90 կ/ր, լրիվ հանգստի պարագայում։ Հազվասրտության ստորին շեմքի նվազեցումը կանխեց ախտորոշման հետագա թերացումները, երբ առողջ կամ ֆիզիոլոգիական ցածր ՍԿՀ-ն ըստ նախկին սահմանման սխալմամբ դասակարգվում էր որպես ախտաբանական։ Արդեն նշվել է, որ նորմալ ՍԿՀ-ն կախված տարիքից կարող է տատանվել։ Հազվասրտությունը կարող է կապված լինել հիպոթիրեոզի հետ։
Լավ մարզմված մարզիկների շրջանում արձանագրվում է դանդաղ հանգստի ՍԿՀ, ուստի սպորտսմենների հանգստի հազվասրտությունը չպետք է դիտարկել ախտաբանական, եթե բացակայում են փոխկապակցված այլ ախտանիշներ։ Որպես օրինակ՝ իսպանացի հեծանվորդ Միգել Ինդուրիանը, ով Tour de France մրցաշարի հնգակի հաղթող է, ունի հանգստի 28 կ/ր ՍԿՀ ։ Այդ ցուցանիշը առողջ մարդու շրջանում գրանցված ամենացածր ՍԿՀ-ներից մեկն է։ Դենիել Գրինը 2014թ-ին սահմանել է համաշխարհային ռեկորդ, որպես ամենացածր ՍԿՀ ունեցող առողջ մարդ՝ 26 կ/ր ։
Առիթմիա
Առիթմիաները ՍԿՀ-ի և ռիթմի տարատեսակ խանգարումներն են (երբեմն զգացվում են որպես սրտխփոց)։ Դրանք կարելի է տարանջատել երկու մեծ խմբերի՝ արագ և դանդաղ սրտի ռիթմեր։ Որոշ առիթմիաներ կարող են ընթանալ անախտանիշ։ Սակայն կարող են ի հայտ գալ նաև լուրջ ախտանիշներ, ինչպիսիք են գլխապտույտը և ուշագնացությունը։
Փոխկապակցվածությունը սիրտ-անոթային մահացության հետ
Մի շարք հետազոտություններ փաստում են, որ արագ հանգստի ՍԿՀ-ն կարելի է համարել նոր ռիսկի գործոն տաքարյուն կաթնասունների մահացության համար, մասնավորապես մարդկանց շրջանում՝ սիրտ-անոթային ախտաբանության մեջ։ ՍԿՀ-ի մեծացումը կարող է նպաստել բորբոքամետ նյութերի և թթվածնի ռեակտիվ մոլեկուլների անցմանը սիրտ-անոթային համակարգ՝ զուգահեռաբար մեծացնելով սրտի մեխանիկական ծանրաբեռնվածությունը։ Առկա է հստակ կորելացիա սիրտ-անոթային պատճառագիտության մահացության և մեծացած հանգստի ՍԿՀ-ի միջև։ Այն ոչ այնքան պաթոգնոմիկ նշանակություն է կրում, որքան հանդիսանում է համակարգի գերբեռնվածության տեսանկյունից լրացուցիչ ռիսկի գործոն ։
Ավստրալիայում իրականացված հետազոտությունը, որտեղ հետազոտվել են սիրտ-անոթային հիվանդություններով պացիենտներ, արձանագրել է, որ ՍԿՀ-ն հանդիսանում է կարևոր ցուցանիշ սրտային գրոհի (ինֆարկտ) ռիսկի գնահատման տեսանկյունից։The Lancet-ում հրապարակվել է մի հետազոտություն (2008թ․ սեպտեմբեր), որում մասնակցել է 11,000 մարդ, 33 տարբեր երկրներից, նրանք բուժում էին ստանում սրտային տարբեր հիվանդությունների կապակցությամբ։ Այն պացիենտները, ում ՍԿՀ-ն գերազանցում էր 70 կ/ր-ն, ունեին սրտային գրոհների ավելի հաճախակի դեպքեր, ավելի բարձր հիվանդանոցային դիմելիություն և վիրահատական միջամտության ավելի հաճախակի կարիք։ Համարվում է, որ ավելի բարձր ՍԿՀ-ն կորելացվում է սրտային գրոհների հախականության մեծացման և մոտավոր 46 տոկոսով բարձր հաճախականությամբ հոսպիտալացման հետ ։
Մեկ այլ հետազոտության համաձայն, բարձր հանգստի ՍԿՀ-ն կապված է սիրտ-անոթային և, առհասարակ, ցանկացած պատճառագիտության մահացության աստիճանի աճի հետ, ինչպես ընդհանուր բնակչության, այնպես էլ քրոնիկ հիվանդություններ ունեցող անձանց շրջանում ։ Բարձր հանգստի ՍԿՀ-ն կապված է կյանքի կարճատևության հետ, հանդիսանում է կարևոր ռիսկի գործոն սրտային ախտաբանության և սրտային անբավարարության համար ՝ անկախ անհատի մարզվածության աստիճանից ։ Մասնավորապես, 65 կ/ր-ն գերազանցող հանգստի ՍԿՀ-ն ցույց է տվել բավարար անկախ փոխկապակցվածություն վաղաժամ մահացության վրա․ հանգստի ՍԿՀ-ի ամեն 10 կ/ր աճը մեծացրել է մահվան ռիսկը մոտ 10-20 տոկոսով ։ Մի հետազոտության համաձայն, տղամարդկանց շրջանում, ովքեր չունեին նախնական սրտային ախտաբանություն, սակայն նրանց հանգստի ՍԿՀ-ն գերազանցել է 90 կ/ր-ն, հանկարծակի սրտային ծագման մահացության հնգապատիկ բարձր ռիսկ է արձանագրվել ։ Նույնապես այլ հետազոտության տվյալներ փաստում են, որ 90 կ/ր գերազանցող ՍԿՀ ունեցող տղամարդկանց շրջանում սիրտ-անոթային մահացության ռիսկը աճում է մոտ 3, իսկ կանանց շրջանում՝ 2 անգամ ։
Ապրելակերպը և դեղամիջոցները կարող են դրական ազդել բարձր հանգստի ՍԿՀ-ի վրա ։ Ֆիզիկական վարժությունները բարելավման եղանակներից մեկն են հանդիսանում, երբ անհատի ՍԿՀ-ն գերազանցում է 80 կ/ր ։ Սննդակարգը նույնպես կարող է նվազեցնել բարձր հանգստի ՍԿՀ-ն․ 2-րդ տիպի շաքարային դիաբետով անձանց շրջանում իրականցված հետազոստության համաձայն, որը գնահատում էր ՍԿՀ-ի աստիճանի ու սրտային մահացության աստիճանի փոխկապակցվածությունը, ընդավորները ցուցաբերեցին դրական ազդեցություն ՍԿՀ-ի իջեցման տեսանկյունից ։ Ընդավորները բացի ուղղակի դրական ազդեցությունից, փոխարինում են նաև սննդակարգում կենդանական սպիտակուցներին, որոնք ավելի հարուստ են ճարպերով և խոլեստերինով ։
Արտաքին հղումներ
Կատեգորիա:Սիրտ-անոթային համակարգ Կատեգորիա:Ֆիզիոլոգիական գործընթացներ Կատեգորիա:Բժշկական ախտորոշում
Բանահյուսություն
Բանահյուսություն, ժողովրդական ֆոլկլոր (անգլերեն՝ folk-lore-ժողովրդական իմաստություն, գիտելիք), այս կամ այն ժողովրդի կերտած բանավոր ստեղծագործությունների ամբողջությունը։ Բանահյուսության մեջ ժողովուրդն արտացոլել է իր պատմության առավել կարևոր դեպքերը, իր դարավոր փորձն ու իմաստությունը, ձգտումներն ու իդեալները։ Ըստ էության, բանահյուսությունը (ֆոլկլորը) ժողովրդի կյանքի և աշխարհազգացողության հայելին է։ Ժողովրդական բանահյուսության երկերն ստեղծվել և դարերով պահպանվել են բանավոր, հաղորդվել սերնդից սերունդ։ Դրանք շատ հաճախ բանասացի կողմից կատարվել, նույնիսկ ստեղծվել են ուղղակի լսարանի առջև, երբեմն երգի և նվագի ուղեկցությամբ։ Բանահյուսական ստեղծագործությունները ժամանակի ընթացքում փոփոխվել, զարգացվել և հարստացվել են բազմաթիվ անանուն հեղինակների կողմից։ Այդ է պատճառը, որ բանահյուսական երկերը սովորաբար մի շարք տարբերակներ են ունենում։ Ժողովրդական բանահյուսության տեսակները բազմազան են՝ առակ, հեքիաթ, հանելուկ, ասացվածք, առասպել, ավանդավեպ, ասք, ավանդություն, վիպերգություն (էպոս), աշխատանքային, սիրո երգեր և այլն։ Այս ժանրերից յուրաքանչյուրն ունեցել է բովանդակության, կառուցվածքի, պատկերավորության կայուն յուրահատկություն։ Բացի այդ՝ յուրաքանչյուր ազգի բանահյուսության մեջ եղել են ուրույն ժանրային ձևեր, օրինակ՝ ռուսական բիլինան, չաստուշկան, ուկրաինական դուման և այլն։ Հայ հին բանահյուսության մեջ եղել են բազմազան տեսակներ՝ զրույց, առասպել, ավանդավեպ, վիպասանք և այլն։ Բանահյուսության շատ թեմաներ, սյուժեներ ու կերպարներ մշակվել և ընդհանրացվել են տարբեր գրողների կողմից։ Բավական է նշել միայն Հովհ. Թումանյանի և Ավ. Իսահակյանի բալլադները, հեքիաթներն ու պոեմները, որոնք ստեղծվել են ժողովրդական աղբյուրների հիման վրա։
Աղբյուրներ
Կատեգորիա:Բանահյուսություն
Հրազդան (թերթ, Հրազդան)
«Հրազդան», խորհրդային շրջանի երկօրյա թերթ։ Հանդիսացել է ՀԿԿ Հրազդանի շրջանային կոմիտեի և ժողովրդական դեպուտատների շրջանային և քաղաքային խորհրդային օրգանը։ Առաջին անգամ լույս է տեսել 1965 թվականին, Հրազդան քաղաքում։
Լուսաբանել է կոմկուսի և կառավարության որոշումները, շրջանի և քաղաքի արտադրական ձեռնարկությունների աշխատանքային առօրյան, ներկայացրել այպսես կոչված՝ արտադրության առաջավորներին, վերհանել «տեղ գտած թերությունները»։ Փորձել է արձանագրել շրջանի գյուղատնտեսության աշխատողների հաջողությունները, ծանոթացնել առաջավոր համարվող տնտեսությունների փորձին, անդրադարձել է աշխատավորության կենցաղի, բուժսպասարկման, հանգստի հարցերին։
Տպագրել է գրական-գեղարվեստական գործեր, գիտական, մարզական և մշակութային տեղեկություններ, ընթերցողների նամակներ։ ՏԱՍՍ-ի և Արմենպրեսի նյութերով ծանոթացրել է միջազգային քաղաքական իրադարձություններին (խորհրդային գաղափարախոսության սահմաններում), միութենական և հանրապետական նորություններին։
Հաջորդել է «Լենինի դրոշով» (1932-1941, 1946-1962), «Լենինյան դրոշով» (1962-1965, միացյալ), թերթերին։
Կատեգորիա:Հայաստանի օրաթերթեր Կատեգորիա:Հայկական ԽՍՀ օրաթերթեր Կատեգորիա:Հայկական քաղաքական պարբերականներ Կատեգորիա:Հայկական հասարակական պարբերականներ Կատեգորիա:Պարբերականներ այբբենական կարգով
Հայզենբերգի պատկերացում
Հայզենբերգի պատկերացում, Հայզենբերգի պատկեր, քվանտային մեխանիկայի ձևակերպում, որտեղ օպերատորները (դիտարկելին և մյուսները) կախված են ժամանակից, բայց կամայական ֆիքսված բազիսով վիճակի վեկտորներն անկախ են ժամանակից։
Հայզենբերգի պատկերացումը հակադրվում է Շրյոդինգերի պատկերացմանը, որտեղ օպերատորները հաստատուն են և փոփոխվողը վիճակի վեկտորներն են։ Այս երկու պատկերացումները տարբերվում են միայն ժամանակից ունեցած կախվածությամբ, ինչը համապատասխանում է ակտիվ և պասիվ ձևափոխությունների միջև տարբերությանը։ Հայզենբերգի պատկերացումը մատրիցային մեխանիկայի ձևակերպումն է կամայական բազիսով, որտեղ համիլտոնյանը անհրաժեշտաբար անկյունագծային չէ։
Բացի այս երկու պատկերացումներից, գոյություն ունի նաև երրորդ՝ հիբրիդային պատկերացում՝ փոխազդեցության պատկերացումը։
Մաթեմատիկական նկարագրություն
Քվանտային մեխանիկայի Հայզենբերգի պատկերացման մեջ |ψ(t)〉վիճակի վեկտորները չեն փոխվում ժամանակի ընթացքում, մինչդեռ A դիտարկելին բավարարում է
հավասարմանը, որտեղ H֊ը համիլտոնյանն է և [•,•] ֊ով նշանակված է երկու օպերատորների կոմուտատորը (H֊ի և A֊ի)։ Վերցնելով սպասվող արժեքները՝ կգանք Էռենֆեստի թեորեմին, ինչը նկարագրված է համարժեքության սկզբունքով։
Ըստ Ստոն֊ֆոն Նեյմանի թեորեմի, Հայզենբերգի և Շրյոդինգերի պատկերացումները ունիտար կերպով համարժեք են, պարզապես հիլբերտյան տարածության բազիսն է փոխվում։ Որոշ իմաստով Հայզենբերգի պատկերացումն ավելի բնական և հարմար է, քան համարժեք Շրյոդինգերի պատկերացումը, հատկապես ռելյատիվիստական տեսություններում։ Հայզենբերգի պատկերացման մեջ երևում է Լորենց ինվարիանտություն, քանի որ վիճակի վեկտորները տարբերություն չեն դնում ժամանակի կամ տարածության միջև։
Այս մոտեցումը նաև ավելի ուղիղ նմանություններ ունի դասական ֆիզիկայի հետ․ վերևի օպերատորը պարզապես փոխարինելով Պուասոնի փակագծով՝ Հայզենբերգի հավասարումը վերածվում է համիլտոնյան մեխանիկայի հավասարման։
Կոմուտացման առնչություններ
Կոմուտացման առնչություններն այստեղ կարող են տարբերվել Շրյոդինգերի պատկերացումից օպերատորների ժամանակային կախվածության պատճառով։ Օրինակ, ենթադրենք ունենք
x(t1), x(t2), p(t1)
և
p(t2)
օպերատորները։ Այս օպերատորների ժամանակային էվոլյուցիան կախված է համակարգի համիլտոնյանից։ Ենթադրենք ունենք միաչափ հարմոնիկ տատանակ՝ կոորդինատի և իմպուլսի օպերատորների էվոլյուցիան տրվում է
առնչություններով։ Դիֆերենցելով այս երկու հավասարումները և լուծելով պատշաճ սկզբնական պայմանների համար՝ կունենանք
Հաշվարկներով կարելի է գալ ավելի ընդհանուր կոմուտացման առնչությունների՝
t_{1}=t_{2} դեպքում ստանում ենք ստանդարտ կանոնիկ կոմուտացման առնչություններ, որոնք ճիշտ են բոլոր պատկերացումների համար։
Արտաքին հղումներ
Կատեգորիա:Քվանտային մեխանիկա
Հռոմի թանգարան
Հռոմի թանգարան (Museo di Roma), ժամանակակից թանգարան Հռոմում։ Ընդգրկված է ռոմանական քաղաքացիական թանգարանների ցանցում։ Թանգարանն ստեղծվել է Իտալիայում ֆաշիստական վարչակարգի ժամանակաշրջանում` նպատակ ունենալով ներկայացնել «Հին Հռոմի» անհետացող տեղական պատմությունն ու ավանդույթները։ Հավաքածուն ի սկզբանե ներառել է Roma sparita («անհետացած Հռոմի») նկարիչ Էտոռե Ռոզլեր Ֆրանցի շուրջ 120 ջրաներկ գործեր, որոնք այժմ գտնվում են Տրաստեվերեի Հռոմի թանգարանում։
Պատմություն
Թանգարանը հիմնադրել է Հռոմի անտիկ և գեղարվեստական արվեստի վարչության ղեկավար, պատմաբան Անտոնիո Մունյոսը։ Սա եղել է քաղաքի առաջին քաղաքացիական թանգարանը։ Ի սկզբանե այն տեղակայված է եղել Piazza Bocca della Verità-ի Pastificio Pantanella` նախկին մակարոնի գործարանի շենքում։ Այս նույն շենքում է գտնվել նաև Հռոմեական կայսրության թանգարանը, որն անվանափոխվել է "Palazzo dei Musei": Հռոմի թանգարանը բացվել է 1930 թվականի ապրիլի 21-ին, և Մունյոսը եղել է առաջին տնօրենը։ 1939 թվականին, երբ սկսվել է Երկրորդ համաշխարհային պատերազմը, թանգարանը փակվել է։
Թանգարանը վերաբացվել է 1952 թվականին նոր քաղաքական միջավայրում և տեղայնքում` Նավոնա հրապարակի մոտ գտնվող 19-րդ դարի սկզբում կառուցված նեոդասական պալատում, որտեղ 1949 թվականից գտնվել է նոր Galleria Comunale d'Arte Moderna :
Հավաքածու
Թանգարանի հավաքածուն սկզբում նախատեսված է եղել միայն ցուցադրելու և փաստավավերագրելու անցյալը։ Թանգարանը ներառում է բազմաթիվ արվեստի գործեր և այն դարձել է առաջնային արվեստի թանգարան կտակների, նվիրատվությունների և ձեռքբերումների շնորհիվ, այդ թվում ներառյալ Անտոնիո Մունյոսին պատկանող 5000 գծանկարների, քանդակների, հին պատկերազարդ գրքերի հավաքածուն։ Ներկայացված արվեստագետներից են` Ֆելիցե Ջիանին, Պոմպեո Բատոնին, Անտոնիո Կանովան, Ֆրանչեսկո Մոկին, Ջուզեպպե Բոտանին, Ջովանի Պաոլո Պանինին, Ջուզեպպե Բարտոլոմեո Կիարին, Ջոշուա Ռեյնոլդսը,Ջուզեպպե Սիրաչին, Պիետրո Լաբրուցին, Լիվեն Քրուլը, Նիկոլա Սալվին (նախագծել է Շատրվան Տրևին), Բարտոլոմեո Պինելին, Ջիովանի Բատիստա Պիրանեսին, Իպոլիտո Կաֆին ։
Ծանոթագրություններ
Կատեգորիա:Իտալիայի թանգարաններ Կատեգորիա:Հռոմի պատկերասրահներ
Վլադիմիր Արբեկով
Վլադիմիր Գեորգիևիչ Արբեկով (Владимир Георгиевич Арбеков, ), մուլտիպլիկացիոն ֆիլմերի խորհրդային ռեժիսոր, նկարիչ-մուլտիպլիկատոր ։
Կենսագրություն
Վլադիմիր Արբեկովը ծնվել է 1927 թվականի հոկտեմբերի 21-ին։ 1947 թվականից սովորել է «Սոյուզմուլտֆիլմին» առընթեր նկարիչ-մուլտիպլիկատորների դաընթացներում։ 1948 թվականից աշխատել է որպես անիմատոր «Սոյուզմուլտֆիլմ» կինոստուդիայում։
1979 թվականին նկարահանել է «Հյուրանոցում» («В гостинице») մուլտֆիլմը, որի ստեղծման ընթացքում առաջին անգամ հանդես է եկել որպես ռեժիսոր։ Նկարահանել է մի շարք ուսուցողական մուլտֆիլմեր օտարերկրացիների համար, թողարկել է նկարված ֆիլմեր փոքրիկ հանդիսատեսի համար, մասնակցել է ավելի քան 120 ֆիլմերի ստեղծմանը։
1991 թվականից Վլադիմիր Արբեկովը համագործակցել է «Սարատովհեռուստաֆիլմ» ստուդիայի հետ։ Վլադիմիր Արբեկովը՝ որպես անիմատոր, մասնակցել է «Դե, սպասիր» մուլտֆիլմի մի քանի սերիաների ստեղծմանը (թողարկումներ 8, 12, 17, 18)։
Վլադիմիր Արբեկովը մահացել է 2000 թվականի մարտի 17-ին։
Նկարիչ-մուլտիպլիկատոր
{{սյունակ ավարտ}}
Պարգևներ
«Սարմիկո» մուլտֆիլմն արժանացել է Կառլովի Վարիի VII միջազգային կինոփառատոնի մրցանակի լավագույն անիմացիոն ֆիմի համար, իսկ «Երրորդ մոլորակի գաղտնիքը» մուլտֆիլմը՝ ԽՍՀՄ պետական մրցանակի։
Նիկոլայ Ասրիև
Նիկոլայ Աշոտի Ասրիև (Ասրիյան Նիկոլայ Ալեքսանդրի, ), հայ գեներալ-լեյտենանտ (1968), ռազմական գիտությունների դոկտոր (1980), պրոֆեսոր (1981)։
Ծանոթագրություններ
Կատեգորիա:Հայ գեներալ-լեյտենանտներ Կատեգորիա:Հայրենական մեծ պատերազմի մասնակիցներ Կատեգորիա:Ռազմական գիտությունների դոկտորներ Կատեգորիա:Հայ պրոֆեսորներ Կատեգորիա:Հայրենական պատերազմի 1-ին աստիճանի շքանշանակիրներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:Կարմիր դրոշի շքանշանի ասպետներ Կատեգորիա:Կարմիր աստղի շքանշանի ասպետներ
Գիլյերմո դել Տորո
Գիլյերմո դել Տորո Գոմես (Guillermo del Toro Gómez, ), մեքսիկացի կինոռեժիսոր, սցենարիստ, պրոդյուսեր, գրող։ 2007 թվականին «Ֆավնի լաբիրինթոսը» ֆիլմի համար դարձել է «Օսկար»֊ի մրցանակակիր «Լավագույն օրիգինալ սցենար» և «Օտարալեզու լավագույն ֆիլմ» անվանակարգերում ։
Կենսագրություն և կարիերա
Գիլյերմո դել Տորոն ծնվել է 1964 թվականի հոկտեմբերի 9-ին Գվադալախարայում (Խալիսկո, Մեքսիկա) ։ Կրթություն է ստացել Գիտությունների ինստիտուտում (Instituto de Ciencias), դաստիարակվել է տատիկի կողմից, ով պահպանողական կաթոլիկ էր ։ Ֆիլմերի արտադրությամբ դել Տորոն հետաքրքրվել է դեռևս պատանի տարիքից։ Հետագայում նա սովորել է դիմահարդարման ու էֆֆեկտների վարպետությունը Դիկ Սմիթից, ով «Սատանա քշողը» ֆիլմի հատուկ էֆֆեկտների հեղինակն է։ Դել Տորոն մոտավորապես 10 տարի դիմահարդար է աշխատել, 1980-ականների սկզբին ստեղծել է հատուկ էֆֆեկտների իր կազմակերպությունը ։ Միևնույն ժամանակ զբաղվում էր պրոդյուսերությամբ և մեքսիկական հեռուստահաղորդումների ռեժիսորն էր։ Նա նաև Գվադալախարում Մեքսիկական կինոփառատոնի հիմնադիրներից մեկն է։
Հաջորդ ֆիլմը «Սատանայի ողնաշար»-ն էր, որը պատմում է Իսպանական քաղաքացիական պատերազմի ուրվականի մասին։ Ֆիլմը դրական արձագանքներ է ստացել քննադատների ու հանդիսատեսի կողմից։ Դել Տորոն կրկին վերադառնում է Հոլիվուդ։ 2002 թվականին նա դառնում է «Բլեյդ 2» ֆիլմի ռեժիսորը, որտեղ գլխավոր դերակատարտ Ուեսլի Սնայփսն էր։ 2009 թվականի հունիսին Չակ Հոգանի հետ համատեղ լույս է ընծայում «Լարում։ Սկիզբ» գիրքը, որը պատմում է վամպիրիզմի` որպես վիրուսային վարակի մասին։ Գրքում արծածվում են նաև հեղինակի համար ավանդական թեմաները, ինչպիսիք են ամբողջատիրական համակարգերի (տվյալ դեպքում` նացիզմի) և աշխարհի մութ կողմի փոխհարաբերության թեմաները։ Աշխարհների միջև երեխա-ուղեկցողի թեման ևս առկա է վեպում
«Ֆավնի լաբիրինթոսը» ֆիլմի սցենարի համար արժանացել է «Նեբուլա» մրցանակաբաշխության պարգևի ։
Անձնական կյանք
Ամուսնացած է Լորենցա Նյուտոնին, ով մեքսիկացի երգիչ Գվադալուպե Փինեդայի զարմուհին է։ Նրանք սկսել են հանդիպել, երբ երկուսն էլ սովորում էին Գվադալախայի գիտության ինստիտուտում։ Այժմ ապրում է Ագուրա Հիլզում, Լոս Անջելեսում (Կալիֆորնիա) իր կնոջ և երկու աղջիկների` Մարիանայի և Մարիսայի հետ : Բացի իր բնակելի տնից, դել Տորոն առանձին տուն ունի հատուկ իր գրքերի, արվեստի պաստառների և իր աշխատանքին պատկանող այլ պարագաների համար։ Այս առթիվ ռեժիսորն ասում է. «Մանկության տարիներին ես երազում էի մի տուն ունենալ, որտեղ գաղտնի նյութեր կլինեին, իսկ մի սենյակում 24 ժամ անձրև կգար։ 40 տարեկանում երազանքն իրականացնելն ինձ թույլ է տալիս ինձ նորից 7 տարեկան զգալ» ։
2007 թվականին տված հարցազրույցում դել Տորոն բնութագրել է իր քաղաքական հայացքները որպես «չափազանց քիչ լիբերալ»։ Նա նշել է, որ իր շատ ֆիլմերի բացասական կերպարները, ինդուստրիալիստը «Քրոնոս»-ում, նացիստները «Հելբոյ»-ում, ֆրանկոիստները` «Ֆավնի լաբիրինթոս»-ում, ունեն մեկ ընդհանուր գիծ` ամբողջատիրությունը։ «Ես ատում եմ համակարգը։ Ես ատում եմ ցանկացած սոցիալական, կրոնական կամ տնտեսական բռնատիրությունը»
2010 թվականին հարցազրույցի ժամանակ դել Տորոն նշել է, որ ինքը տեսախաղերի սիրահար է և բնութագրել է դրանք որպես «ժամանակի կատակերգական գրքեր»։
Արտաքին հղումներ
Կատեգորիա:Գիլյերմո դել Տորոյի ֆիլմեր Կատեգորիա:Մեքսիկացի սցենարիստներ Կատեգորիա:BAFTA մրցանակի դափնեկիրներ Կատեգորիա:«Ոսկե գլոբուս» մրցանակի դափնեկիրներ Կատեգորիա:Մեքսիկացի կինոռեժիսորներ Կատեգորիա:Մեքսիկացի գրողներ Կատեգորիա:Օսկարակիրներ
Մեխակ չինական
Մեխակ չինական, պատկանում է մեխակազգիների ընտանիքին։
Նկարագրություն
Միամյա բույս է։ Գետնատարած բույս է, բարձրությունը հասնում է մինչև 25-30 սմ։ Զարգացած և խիտ ճյուղավորված արմատային համակարգի շնորհիվ ճիմ են առաջացնում։ Տերևները լայն են, երբեմն նեղ, տափակ կամ թեթև փորակավոր։ Ծաղիկները միայնակ են, անհոտ։ Ծաղկի գույները սպիտակ, վարդագույն կամ բաց մանուշակագույն, ունի նաև խայտաբղետ ծաղիկներ։ Ծաղիկները պահպանվում են բավականին երկար՝ ծաղկում է հունիսի երկրորդ կեսից սկսած մինչև սառնամանիքները։
Տարածում
Վայրի վիճակում տարածված է Չինաստանում, Ճապոնիայում և Հեռավոր Արևելքում։
Աճման պայմաններ
Չինական մեխակը պահանջկոտ չէ աճման պայմաների նկատմամբ, լավ է աճում բոլոր տիպի հողերում, սակայն գերադասում է սննդանյութերով հարուստ, ստրուկտուրային, չափավոր խոնավ ավազակավային ու կավազային հողերը։ Լուսասեր բույս է, ծաղկում է բաց, արևոտ վայրերում։
Բազմացում
Բազմանում է սերմերով։ Ցանքը կատարում են ապրիլին, արկղերում կամ ջերմոցներում։ Ծիլերը որոնք արձակում են առաջին տերևները, վերատնկում են 9 սմ տրամագիծ ունեցող թաղարներում 3-4-ական, կամ ջերմոցներում։ Մայիս ամսին տնկում են բաց գրունտում։
Տեսակներ
Ամենուրեք լայն կիրառություն ունի մշակության մեջ չինական պարտիզյան Հեդևիգի այլատեսակը, որի բարձրությունը հասնում է մինչև 30 սմ, հասարակ կամ լիթերթիկ ծաղիկները թեթևակի բուրմունք ունեն։ Ծաղիկները աչքի են ընկնում ամենատարբեր գունավորմամբ, երբեմն՝ պսակաթերթիկների զարմանահրաշ նախշերով։ Ունի արժեքավոր բազմաթիվ տեսակներ։
Նշանակություն
Օգտագործվում է ծաղկային ձևավորումներում նաև կտրած ծաղիկներ ստանալու համար։
Գրականություն
Կատեգորիա:Մեխակազգիների Կատեգորիա:1753 թվականին նկարագրված բույսեր Կատեգորիա:Ասիայի բուսական աշխարհ
Իվան Մայսկի
1902 թվականից ընդգրկվել է հեղափոխական շարժման մեջ, 1903 թվականին հարել է մենշևիկներին (որոնցից հրաժարվել է 1918 թվականին)։ 1908 թվականից տարագրվել է։ 1912 թվականին ավարտել է Մյունխենի համալսարանը։ 1917 թվականի Փետրվարյան հեղափոխությունից հետո վերադարձել է Ռուսաստան։ 1922 թվականից անցել է դիվանագիտական աշխատանքի։
1929-1932 թվականներին՝ լիազոր ներկայացուցիչ Ֆինլանդիայում, 1932-1943 թվականներին՝ ԽՍՀՄ դեսպան Մեծ Բրիտանիայում։ 1943-1946 թվականներին՝ ԽՍՀՄ արտգործժողկոմի տեղակալ։ Մասնակցել է Ղրիմի (1945), Պոտսդամի (1945) կոնֆերանսներին։ 1935-1937 թվականներին եղել է ԽՍՀՄ Կենտգործկոմի անդամ, 1941-1947 թվականներին՝ ԽՄԿԿ ԿԿ անդամության թեկնածու։ 1946 թվականից զբաղվել է գիտական և գիտամանկավարժական աշխատանքով։
Ծանոթագրություններ
Կատեգորիա:Դեսպաններ Կատեգորիա:Ռուս պատմաբաններ Կատեգորիա:Ռուս դիվանագետներ Կատեգորիա:Դիվանագետներ այբբենական կարգով Կատեգորիա:Խորհրդային դիվանագետներ Կատեգորիա:Պատմական գիտությունների դոկտորներ Կատեգորիա:Մյունխենի համալսարանի շրջանավարտներ Կատեգորիա:ԽՍՀՄ ԳԱ իսկական անդամներ Կատեգորիա:Մոսկվայի պետական համալսարանի դասախոսներ Կատեգորիա:Նովոդևիչյան գերեզմանատանը թաղվածներ Կատեգորիա:Խորհրդային պատմաբաններ Կատեգորիա:Քաղաքական կեղծանուններ Կատեգորիա:ԽՄԿԿ անդամներ Կատեգորիա:ԽՍՀՄ ԳԱ ակադեմիկոսներ Կատեգորիա:Ռուս քաղաքական գործիչներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:20-րդ դարի տղամարդ գրողներ Կատեգորիա:Խորհրդային տղամարդ գրողներ
Շտեֆան Ուհեր
Շտեֆան Ուհեր (Štefan Uher, 4 հուլիսի, 1930, Պրիևիձա - 29 մարտի, 1993, Բրատիսլավա), սլովակ կինոռեժիսոր և սցենարիստ, Չեխոսլովակիայի Նոր ալիքի առաջին ներկայացուցիչներից մեկը ։
Կենսագրություն
Շտեֆան Ուհերը ծնվել է 1930 թվականի հուլիսի 4-ին Պրիևիձայում։ Սովորել է Փարիզի FAMU կինոդպրոցում, որն ավարտել է 1955 թվականին ։ Դրանից հետո աշխատել է Բրատիսլավայի վավերագրական ֆիլմերի կինոստուդիայում։ 1960 թվականին սկսել է նկարահանել գեղարվեստական ֆիլմեր, որոնց վրա աշխատելիս էլ ծանոթացել է սցենարիստ Ալֆոնս Բեդնարի ու օպերատոր Ստանիսլավ Զոմոլանյիի հետ։ Նրանք երեքով շարունակել են համագործակցել հետագա տարիներին ։
1963 թվականին Շտեֆան Ուհերը նկարահանում է «Արևը ցանցում» («Slnko v sieti») ֆիլմը, որով սկիզբ է առնում «Նոր ալիք» Չեխոսլովակիայի կինոարվեստում։ Մարտին Գոլիի «Ագռավների ուղին» (1962) և Պետեր Սոլանի «Բռնցքամարտիկն ու մահը» (1963) ֆիլմերի հետ միասին «Արևը ցանցում» ֆիլմը Սլովակիայի կինեմատոգրաֆը բարձրացնում է եվրոպականի կինոյի մակարդակի և որոշակի ներդրում ունենում չեխական կինոյի զարգացման գործում ։
1964 թվականին թողարկվում է «Օրգան» ֆիլմը, որ պատմում է Երկրորդ համաշխարհային պատերազմի ժամանակ Սլովակիայում հայտնված լեհ փախստականների մասին։ «Ոսկե առագաստ» փառատոնում ֆիլմն արժանացել է ժյուրիի հատուկ մրցանակի ։ 1966 թվականին Դոմինիկ Տատարկայի վեպի հիման վրա Շտեֆան Ուհերը գրում է սցենար և նկարահանում «Հրաշագործ կույսը» ֆիլմը, որն ունի սյուրռեալիստական սյուժե ։ 1980-ական թվականներին Շտեֆան Ուհերը համագործակցել է հեռուստատեսության հետ և նկարահանել «Իմ սևաթույր ձին» (Moje kone vrané) չորս սերիանոց ֆիլմը։ Կինեմատոգրաֆիայի բնագավառում Շտեֆան Ուհերի աշխատանքը լի էր ստեղծագործական որոնումներով ու գրաքննության դեմ պայքարով։ Իր աշխատանքի արդյունքները նա ամփոփել է 1988 թվականին նկարահանված ամփոփել է «Թանգարանի վերահսկիչը» ֆիլմում (1988), որը դարձել է նրա վերջին ֆիլմը ։
Շտեֆան Ուհերը մահացել է 1993 թվականի մարտի 29-ին Բրատիսլավայում։
Արտաքին հղումներ
Կատեգորիա:Սլովակ ռեժիսորներ Կատեգորիա:Սլովակ սցենարիստներ
Յան Առնոշտ Սմոլեր
Գործունեություն
Յ. Ա. Սմոլարը համբավվել է որպես սերբալուժիկյան բանահյուսության նյութերի հավաքող ու գրի առնող. նա իր «Լեռնային ու դաշտային սերբալուժիկների երգեր» (Pjesnički hornych a delnych Lužiskych Serbow) ժողովածուն, որ նշանակալի երևույթ էր այդ բնագավառում, Լ. Հաուպտի հետ լույս է ընծայել 1841—1843 թվականներին։ Այդ ժողովածուի մասին դրվատանքի խոսքեր են ասել ու գրել ժողովրդական մշակույթի՝ այն ժամանակների բազմաթիվ արժևորողներ, նրանց թվում՝ նաև Գրիմ եղբայրները։ Սմոլերն առաջինն է տեղեկություններ հավաքել ու համակարգել Պրուսիայի ու Սաքսոնիայի տարածքներում լուժիկների բնակության սահմանների մասին։ Նա մեծ ավանդ է ներդրել սերբալուժիկների լեզվի, պատմության, մշակույթի, ազգագրության ուսումնասիրման, սերբալուժիկերենի դասագրքերի ու բառարանների պատրաստման ու հրատարակման գործում։ Բացի այդ, նա մասնակցել է վերին լուժիկերենի ուղղագրության բարեփոխման աշխատանքներին։ Սմոլարի լեզվաբանական գլխավոր աշխատություններն են՝ Kleine Grammatik der serbisch-wendischen Sprache in der Oberlausitz դասագիրքը և «Գերմաներեն-սերբալուժիկերեն բառարանը» (Němsko-serbski słownik):
Արտաքին հղումներ
Կատեգորիա:Լեզվաբաններ Կատեգորիա:Բանահավաքներ Կատեգորիա:Գերմանացի բանասերներ
Ֆրանսուա Բեռլեան
Ֆրանսուա Բեռլեան, թատրոնի և կինոյի ֆրանսահայ դերասան։
Կենսագրություն
Ֆրանսուա Բեռլեանը ծնվել է Փարիզում։ Նրա հայրը ազգությամբ հայ էր, մայրը՝ ֆրանսուհի։ Փոքր հասակում Ֆրանսուան տառապել է ջղաձգությունից և կակազումից։ Իր դերասանական առաջին քայլերը կատարել է «Սպլենդիդ» թատերական-էստրադային ստուդիայում; Կինոյում առաջին անգամ դերակատարմամբ հանդես է եկել 1978 թվականին, «Մարտին և Լեա» ֆիլմում։ Նա խաղացել է ֆրանսիական լավագույն ռեժիսորների ֆիլմերում՝ արժանանալով բազմաթիվ մրցանակների։ Ֆրանսուա Բեռլեանը 2000-ական թվականներին հիմնականում նկարահանվել է կոմերցիոն ֆիլմերում։ Նա հրատարակել է ինքնակենսագրական «Անտեսանելի մարդու որդին» վեպը։
Արտաքին հղումներ
Կատեգորիա:Ֆրանսահայ դերասաններ Կատեգորիա:Ֆրանսիացիներ հայկական սերմամբ Կատեգորիա:«Սեզար» մրցանակի դափնեկիրներ Կատեգորիա:Էթնիկ հայ դերասաններ
Հիդրոքիմիա
Հիդրոքիմիա, քիմիա, գիտություն բնական ջրերի քիմիական բաղադրության և շրջապատող միջավայրում ընթացող քիմիական, ֆիզիկական ու կենսաբանական պրոցեսների պատճառով դրանց փոփոխության օրինաչափությունների մասին։ Հիդրոքիմիա երկրաքիմիայի և ջրաբանության մասն է։ Զբաղվում է ծովի, մակերևութային և ստորգետնյա ջրերի քիմիական առանձնահատկությունների ուսումնասիրմամբ։ Սերտորեն առնչվում է քարագիտության, հանքաբանության, հողագիտության, ջրաերկրաբանության, ջրակենսաբանության ու հարակից այլ գիտությունների հետ և նպաստում դրանց զարգացմանը։ Բնական ջրի քիմիական բաղադրության իմացությունն անհրաժեշտ Է ջրամատակարարման, ոռոգման, ձկնատնտեսության, ինչպես նաև շինանյութերի (բետոն, մետաղներ) կոռոզիայի գնահատման, հանքային ջրերի բնութագրման, օգտակար հանածոների (նավթ, ռադիոակտիվ նյութեր և այլն) հայտնաբերման համար։
Կատեգորիա:Ջրաբանություն Կատեգորիա:Էկոլոգիական քիմիա Կատեգորիա:Օվկիանոսագիտություն Կատեգորիա:Ջուր
Պաոլո Կաստելինի
Պաոլո Կաստելինի (Paolo Castellini, ), իտալացի ֆուտբոլիստ, ձախ պաշտպան։
Կարիերա
Պաոլո Կաստելինին սկսել է իր կարիերան 17 տարեկանում «Կրեմոնեզե» ակումբում։ Առաջին մրցաշրջանում նա ակումբի հետ անցել է Սերիա С1, այնուհետև օգնել է ակումբին վերադառնալ, սակայն մեկ տարի անց կրկին հայտնվել է իտալական երրորդ դիվիզիոնում։ 2000 թվականի ամռանը Կաստելինին տեղափոխվել է «Տորինո» ակումբ, որտեղ անմիջապես դարձել է ակումբի հիմնական կազմի խաղացող։ 2001 թվականի օգոստոսի 26-ին նա իր դեբյուտը նշել է Սերիա Ա-ում՝ մասնակցելով «Ուդինեզե» ակումբի դեմ խաղին, որն ավարտվել է 2:2 հաշվով։ Պաոլոն Թուրինի ակումբում անցկացրել է երկուսուկես տարի, այնուհետև վարձավճարով տեղափոխվել «Բրեշիա» կես տարով։ Պաոլոն դեռ երիտասարդ, համեստ երեխա էր, որ նոր էր հարմարվել մեծ ֆուտբոլում։ Սակայն ձեռք բերելով անհրաժեշտ փորձ՝ թիմում կարևոր տեղ է զբաղեցրել։ Նա միշտ նվիրված է իր գործին, երբեք չի հանձնվում։ Դասական աշխատասեր խաղացող է, որին մարզիչները միշտ կարող են վստահել՝ իմանալով, որ նա հուսախաբ չի անի։ Նա ունի գերազանց ֆիզիկական տվյալներ ։ 2004 թվականի ամռանն ավարտվել է Կաստելինիի պայմանագրի ժամկետը, և նա ազատ գործակալի կարգավիճակով տեղափոխվել է իսպանական «Ռեալ Բետիս» ակումբ՝ ստորագրելով հինգ տարվա պայմանագիր ։ Իտալացին դիտարկվում էր որպես ակումբի վետերան Լուիս Ֆերնանդես Գուտիերեսին փոխարինող, սակայն երիտասարդ ֆուտբոլիստը չի կարողացել գրավել ավելի փորձառու ֆուտբոլիստի տեղը։ Բացի դրանից, Պաոլոն երկար ժամանակ չի խաղացել վնասվածքների պատճառով՝ ծնկային հոդի ջլերի պատռվածք։ Արդյունքում պաշտպանն ակումբում անցկացնում է երկու մրցաշրջան և 20 խաղ ։ 2005 թվականի նոյեմբերի 1-ին Կաստելինին անցկացրել է իր լավագույն հանդիպումը ակումբի կազմում. նրա փոխանցումից հետո խփված գոլի շնորհիվ «Սևիլյան» հաղթել է «Չելսիին» Չեմպիոնների լիգայում ։ 2006 թվականի հունիսի 24-ին «Բետիս» ակումբը խզել է Պաոլոյի հետ պայմանագիրը ։
2006 թվականին Կաստելինին տեղափոխվել է «Պարմա»՝ կնքելով 4 տարվա պայմանագիր։ Ֆուտբոլիստն անմիջապես դարձել է մեկնարկային կազմի խաղացող և ինչ 2008/09 մրցաշրջանը մասնակցել ակումբի ավելի քան 100 հանդիպման։
2010 թվականի օգոստոսի 26-ին Պաոլոն վարձավճարով տեղափոխվել է «Ռոմա», որն իրավունք ուներ գնել ֆուտբոլիստի տրանսֆերը. հռոմեական ակումբն առաջ անցավ «Միլանից», որ նույնպես հետաքրքրված էր ֆուտբոլիստով ։ Նախատեսված էր, որ Պաոլոն «Միլանի» կազմում փոխարինելու է Յոն Առնե Ռիիսեին ։ Սեպտեմբերի 11-ին նա «Կալյարիի» հետ խաղում կատարել է իր նորամուտը ակումբի կազմում, սակայն արդեն 13-րդ րոպեին լքել է դաշտը վնասվածքի պատճառով ։
Արտաքին հղումներ
Կատեգորիա:Իտալացի ֆուտբոլիստներ Կատեգորիա:Ֆուտբոլի պաշտպաններ Կատեգորիա:Լա Լիգայի ֆուտբոլիստներ
Մենք փնտրում ենք թանաքակաթիլը
«Մենք փնտրում ենք թանաքակաթիլը» (Мы ищем кляксу), ռեժիսոր Վլադիմիր Պոլկովնիկովի կողմից նկարված սովետական մուլտիպլիկացիոն ֆիլմը, ըստ Վլադիմիր Սուտեևի համանուն հեքիաթի։
Մուլտֆիլմի հերոսներին հեքիաթային ու ֆանտաստիկ հանդիպումներ են սպասվում թանաքակաթիլի որոնման ժամանակ ։
Սյուժե
Երեխաները հայտնվեցին դաշտավայրում, որտեղ կանգնած էր Բաբա Յագայի խրճիթը, և որտեղ թանաքակաթիլը արդեն հասցրել էր չարաճճիություն անել և փախչել, իսկ երեխաները ստիպված եղան թաքնվել տակառի մեջ, քանի որ գալիս էր Բաբա Յագան։
Հաջորդ էջում երեխաները հայտնվեցին ծովում և նկարիչը նրանց համար նավակ նկարեց։ Շնաձուկը փորձում է հարձակվել նրանց վրա, բայց օգտագործելով նկարված առագաստը երեխաները փախչում են նրանից և Ռոբինզոն Կրուզոյի ու նրա ընկերոջ՝ Ուրբաթի հետ հայտնվում են կղզում։
Հաջորդ էջում ընկերները հայտնվեցին օտար մոլորակում, որտեղ հանդիպեցին հինգ այլմոլորակայինների թռչող ափսեից, որոնք կազմակերպել են իրենց համար հանդիսավոր ու ուրախ ընդունելություն։ Տոնակատարության ժամանակ այլմոլորակայինների թվում հանկարծ հայտնվում է վեցերորդը, ամբողջությամբ սև։ Երեխաները հասկացան, որ դա թանաքակաթիլն է և վազեցին նրա հետևից։
Հաջորդ էջում երեխաների վրա, փորձել է հարձակվել կատաղած առյուծը, ամբողջությամբ թանաքոտված, բայց նկարիչը նրա առաջ վանդակ է նկարում։
Հետագայում, հայտնվելով իրենց նկարած բակում, երեխաները օգնության համար դիմում են հորեղբայր Ֆեդյային, բայց նա ընկնում է նրանց հետևից, համոզված լինելով, որ հենց տղան է ներկել իրեն, այլ ոչ թե ինչ-որ թանաքակաթիլ սև ներկով  կեղտոտել է շքամուտքի սանդուղքը։
Հաջորդ էջում երեխաները հայտնվում են հինգ գլխանի Գորինիչ օձի մեջքին, որը որոշել է նրանց ուտել, բայց վախեցավ նրանց օգնության հասնղ հորեղբայր Ֆեդյայից։ Մինչ  բակապանը հաղթում էր Օձին, երեխաները հասան և բռնեցին թանաքակաթիլին, իսկ նկարիչը վերջապես հանեց նրան թանաքահանիչով։
DVD հրատարակություններ
Մուլտֆիլմը բազմիցս DVD տարբերակով հրատարակվել է «Մեծ դասամիջոց» մուլտֆիլմերի ժողովածուում («Սոյուզմուլտֆիլմ») ։
Արտաքին հղումներ
Կատեգորիա:Վլադիմիր Պոլկովնիկովի մուլտֆիլմեր Կատեգորիա:«Սոյուզմուլտֆիլմ» ստուդիայի մուլտֆիլմեր
Խոսե Օսկար Ֆլորես
Խոսե Օսկար Ֆլորես (José Oscar Flores, ), արգենտինացի ֆուտբոլիստ, ֆուտբոլային մարզիչ։
Ակումբային կարիերա
Խոսե Օսկար Ֆլորեսն իր պրոֆեսիոնալ կարիերան սկսել է «Վելես Սարսֆիլդ» ակումբում 1990 թվականին, որտեղ հասել է մեծ հաջողությունների։ Ակումբի կազմում նա նվաճել է յոթ տիտղոս, այդ թվում երեք անգամ հաղթել է ազգային առաջնություններում, 1994 թվականին նվաճել Լիբերտադորեսի գավաթը և Միջմայրցամաքային գավաթը։
1996 թվականին Ֆլորեսը տեղափոխվել է իսպանական «Լաս Պալմաս» ակումբ, որը հանդես էր գալիս Իսպանիայի երկրորդ դիվիզիոնում․ վճարվել է ակումբի համար ռեկորդային գումար՝ 500 մլն պեսետա ։ Երկրորդ մրցաշրջանում Խոսե Օսկարը խփել է 21 գոլ և Կանարյան կղզիների ակումբին օգնել դուրս գալ առաջին դիվիզիոնի փլեյ-օֆֆ, սակայն այնտեղ «Լաս Պալմասը» պարտվել է «Ռեալ Օվիեդո» ակումբին (3-4 երկու հանդիպումների արդյունքում)  ։
1998 թվականին Խոսե Օսկար Ֆլորեսը Մանուել Պաբլոյի հետ տեղափոխվել է «Դեպորտիվո Լա Կորունյա»։ Այն հանգամանքի շնորհիվ, որ ակումբում ձևավորվել է հարձակողական ուժեղ եռյակ (Ֆլորես, Պեդրու Պաուլետա և Ռոյ Մակայ), 1999/00 մրցաշրջանում ակումբն առաջին անգամ դարձել է Լա Լիգայի չեմպիոն։ Նույն թվականի փետրվարի 6-ին Ֆլորեսը Ֆլորեսը հանդիպման 69-րդ րոպեին փոխարինել է Ջալմինյային «Դեպորտիվոյի»՝ Մադրիդի «Ռեալի» դեմ հաղթական խաղում, որն ավարտվել է 5։2 հաշվով ։
Հետագայում Ֆլորեսը խաղացել է «Ռեալ Վալյադոլիդ», «Մալյորկա» և «Սյուդադ դե Մուրսիա» աումբներում, ինչից հետո վերադարձել է արգենտինական «Ինդեպենդենտե» 2004 թվականին։
2006 թվականին Ֆլորեսը, որը հանդես էր գալիս «Ալդոսիվիում», հայտարարել է խաղացողի կարիերան ավարտելու մասին, սակայն հաջորդ տարվա մարտին Մատիաս Ալմեյդայի հետ տեղափոխվել է նորվեգական «Լյուն» ։ Այնտեղ Խոսե Օսկարն խաղացել է ընդամենը 45 րոպե Նորվեգիայի գավաթի խաղարկության առաջին փուլում, ինչից հետո ավարտել է կարիերան։
Մարզչական կարիերա
2009 թվականին Ֆլորեսը դարձել է «Վելես Սարսֆիլդի» գլխավոր մարզչի՝ Ռիկարդո Գարեկայի օգնական։ 2013 թվականի դեկտեմբերի 26-ին՝ Կարեկայի հեռանալուց հետո, Խոսե Օսկարը զբաղեցրել է արգենտինական ակումբի գլխավոր մարզչի պաշտոնը։
Որպես խաղացող
Վելես Սարսֆիլդ
Դեպորտիվո
Մալյորկա
Թոմ Յորք
Թոմաս Էդվարդ Յորք (Thomas Edward Yorke, ), անգլիացի ռոք-երաժիշտ, Radiohead խմբի կիթառիստ և վոկալիստ։ Որպես երգիչ, Յորքին ճանաչում են շնորհիվ իր բնորոշ ձայնի, վիբրատոյի, հաճախակի ֆալցետի անցումներով, բարձր նոտաներով երգելու կարողության։
Խմբում նա նվագում է կիթառի և ստեղնաշարայինների վրա։ Կարողանում է նվագել նաև հարվածային գործիքներ և բաս-կիթառ (օրինակ՝ «Kid A» և «Amnesiac» ալբոմների ձայնագրման ժամանակ)։ Այժմ ապրում է Օքսֆորդում՝ կնոջ՝ Ռեյչել Օուենի և երեխաների՝ Նոաի (2001) ու Ագնեսի (2004) հետ ։
Կենսագրություն
Երբ լրացավ նրա 7 տարեկանը (այդ ժամանակ ընտանիքն ապրում էր Օքսֆորդում), նա նվեր ստացավ իր առաջին կիթառը։ Կիթառային ելույթներց նրան ոգեշնչում էր Queen խմբի կիթառիստ Բրայան Մեյը (Brian May) ։ Առաջին ավարտուն երգը, որը ծնվել է նրա ֆանտազիայով, կոչվում էր «Mushroom Cloud» և նկարագրում էր միջուկային պայթյունը։ 10 տարեկանում Թոմ Յորքը՝ արդեն տղաների մասնավոր դպրոցի աշակերտ, միացավ իր կյանքի առաջին ռոք-խմբին։ Դպրոցը Թոմի կյանքում աներևակայելի մեծ դեր է խաղացել. հենց այդտեղ է նա գտել Radiohead խմբում իր ապագա կոլեգաներին՝ Էդ Օ'Բրայենին (Ed O’Brien), Ֆիկ Սելուեյին (Phil Selway), Քոլին Գրինվուդին (Colin Greenwood) և նրա կրտսեր եղբայր Ջոննի Գրինվուդին (Jonny Greenwood) :
Արտաքին հղումներ
Կատեգորիա:Անգլիացի երաժիշտներ Կատեգորիա:«Գրեմմի» մրցանակի դափնեկիրներ Կատեգորիա:Բուսակերներ Կատեգորիա:Բրիտանացի երգահաններ Կատեգորիա:Անգլիացի դիջեյներ Կատեգորիա:Անգլիացի երգիչներ
Դիսֆագիա
Երբեմն դիսֆագիա ունեցող մարդկանց մոտ, այն հայտնաբերվում է պատահաբար ։ Դա կարող է արտահայտվել բերանից դեպի ստամոքս հեղուկ կամ պինդ սննդի դժվարացած անցման զգացողությամբ, ըմպանային զգայության նվազմամբ կամ կլլման ակտի մեխանիզմի այլ տարբեր խանգարումներով։ Դիսֆագիան տարբերվում է այլ ախտանիշներից, այդ թվում  օդինոֆագիայից, որին բնորոշ է  ցավոտություն  կլլման ժամանակ ,  և կոկորդում գնդի առկայության զգացողությամբ։ Մարդը կարող է ունենալ դիսֆագիա `առանց օդինոֆագիայի (դիսֆունկցիա, առանց ցավի), օդինոֆագիա առանց դիսֆագիայի (ցավը առանց դիսֆունկցիայի) կամ երկուսը միասին։ Փսիխոգեն դիսֆագիան կոչվում է  ֆագոֆոբիա։
Նշաններ և ախտանիշներ
Որոշ հիվանդներ տեղյակ չեն իրենց դիսֆագայի մասին, ուստի ախտանիշի բացակայությունը չի բացառում հիվանդության առկայությունը ։ Երբ դիսֆագիան մնում է չախտորոշված կամ չբուժված, այդ հիվանդների մոտ բարձր է ասպիրացիայի և ասպիրացիոն թոքաբորբի զարգացման ռիսկը,երբ սննդային պինդ կամ հեղուկ զանգվածը անցնում է շնչառական ուղիներ։ Որոշ հիվանդներ ունենում են «լուռ ասպիրացիա», որը չի դրսևորվում հազով կամ ասպիրացիային բնորոշ այլ նշաններով։ Չախտորոշված դիսֆագիան կարող է հանգեցնել նաև ջրազրկման, թերսնուցման և երիկամների անբավարարության։
Բերանաըմպանային դիսֆագիային բնորոշ նշաններն  ու ախտանշաններն  են՝ բերանի մեջ սննդամթերքի վերահսկման դժվարությունը, բերանի մեջ սնունդը  կամ թուքը վերահսկելու անկարողությունը, կուլ տալու դժվարությունը, հազը, խեղդոցը, հաճախակի թոքաբորբերը, չբացահայտված քաշի կորուստը, կուլ տալուց հետո թաց կամ կլկլացող ձայնը, քթային հետհոսքը։ Հարցին, թե որտեղ է կանգ առել սնունդը, հիվանդները հաճախ  պարանոցի շրջանում ձեռքով կետային ցույց են տալիս որպես օբստրուկցիայի վայր։ Օբստրուկցիայի  իրական տեղակայումը  միշտ այդ մակարդակին է կամ ավելի ցածր է ընկալման մակարդակից։
Դիսֆագիայի ամենատարածված ախտանշանը պինդ սնունդ կուլ տալու անկարողությունն է, որը հիվանդը նկարագրում է որպես սննդի «կանգ» կամ «պահում» դեպի ստամոքս անցման ճանապարհին կամ հետհոսքից առաջ։ Ցավը կլլման ժամանակ կամ օդինոֆագիան բնորոշ ախտանիշ է, որը կարող է հատկանշական լինել կերակրափողի կարցինոմայի համար, թեև այն ունի նաև բազմաթիվ այլ պատճառներ, որոնք կապված չեն քաղցկեղի հետ :
Ախալազիայի տարբերությունը դիսֆագիայից կայանում է նրանում, որ այս դեպքում ավելի դժվարացած է հեղուկ սննդի անցումը կերակրափողով, քան պինդ սննդի։ Ախալազիայի ժամանակ տեղի է ունենում Աուերբախյան հյուսակի պարասիմպաթիկ հանգույցների իդիոպաթիկ ախտահարում, որոնք գտնվում են կերակրափողի պատում, ինչի հետևանքով  կերակրափողի ստորին հատվածում առաջանում է ֆունկցիոնալ նեղացում և գալարակծկանքի խանգարում ամբողջ երկարությամբ։
Բարդություններ
Դիսֆագիայի բարդությունները կարող են լինել՝ ասպիրացիան, թոքաբորբը, ջրազրկումը և քաշի կորուստը։
Դասակարգում
Դիսֆագիայի  հիմնական տեսակներն են ՝
Ստորև բերված աղյուսակում թվարկվում են դիսֆագիայի հնարավոր պատճառները.
Օփիոիդների և օպիատային թմրամիջոցների օգտագործումը կարող է առաջացնել կլլման դժվարացում ։
Ախտորոշում
Բերանաըմպանային դիսֆագիայի ախտորոշման ոսկե ստանդարտ է հանդիսանում  բարիում-կոնտրաստային փոփոխված հետազոտությունը,որը նաեւ հայտնի է որպես վիդեոֆլյուրոսկոպիկ կոնտրաստային  հետազոտություն (ֆլյուրոսկոպիա)։ Առաջահետին և կողմնային շարժվող ռենտգեն նկարները թույլ են տալիս պատկերացում կազմել կերակրափողի կառուցվածքի և ֆունկցիայի մասին:Կլլումը բաժանվում է բերանային,ըմպանային և կերակրափողային փուլերի։ Բերանային  փուլի գնահատվող բաղադրիչների թվին են պատկանում շուրթերի փակումը, սննդախյուսի վերահսկումը, լեզվի շարժման սկիզբը, շաղախումը, սննդախյուսի տեղափոխումը և բերանային մնացորդը կլլումից հետո։
Ֆարինգյալ փուլում գնահատվում են` քմաըմպանային փակումը, ըմպանային կլլման սկիզբը, կոկորդի բարձրացումը, կորճոսկրի շարժումը դեպի առաջ, մակկոկորդի իջեցումը, կոկորդի նախադռան փակումը և ռեակցիաների ժամանակները, լեզվի հիմքի ձգումը, ըմպանի կրճատումը կամ տանող ալիքը և ըմպանային մնացորդը կլլումից հետո։ Կերակրափողի համար քննվում են սննդի, հեղուկների և բարիումի տեղափոխումը և հետհոսքը։ Ցանկացած հետհոսք հսկվում է` որոշելու համար այն վերադառնում է դեպի կերակրափողի վերին հատվածներ թե դեպի ըմպան և շնչուղիներ։ Կլինիցիստը անցկացնում է հետազոտությունը օգտագործելով սնունդ, հեղուկներ և բարիում։ Կարևոր է գնահատել տարբեր մածուցիկության և ծավալի նյութեր։ Սովորաբար հետազոտությունը ընդգրկում է նոսր/սովորական հեղուկ, քիչ թանձրության/նեկտարային թանձրության  հեղուկ, միջին թանձրության/մեղրային թանձրության հեղուկ, փուդինգ/խյուս, թխվածքաբլիթ, խառը կազմության սնունդ, և բարիումի հաբ` ընդունված հեղուկի կամ խյուսի հետ։ Կլինիցիստը որոշում է կլլման անվտանգությունը(ասպիրացիայի բացակայությունը) և էֆեկտիվությունը(մնացորդի բացակայությունը)։ Նպատակն է հասկանալ  կլլման դժվարացման  պատճառները և որոշել, թե ինչ կարելի է անել բարելավելու համար անվտանգությունը և էֆեկտիվությունը։ Երբեմն սովորական հեղուկները կարող են հեշտությամբ առաջացնել ասպիրացիա և կլինիցիստը պետք է օգտագործի տարբեր փորձեր, դիրքեր և անվտանգ կլլման մարտավարություններ ասպիրացիան կանխելու համար` հիմնվելով հետազոտվողի անհատական անատոմիայի և ֆիզիոլոգիայի վրա։ Անվտանգությունը բարձրացնելու նպատակով կարելի է փոփոխել հեղուկի կազմությունը և խտությունը(օր.` քիչ թանձրության/ նեկտարային թանձրության  հեղուկ, միջին թանձրության/ մեղրային թանձրության հեղուկ, բարձր թանձրության/ փուդինգային հեղուկ)։ Եթե առկա է մեծ քանակով մնացորդ կլլումից հետո, ապա առկա են որոշ մեթոդներ այն նվազեցնելու համար։ Տես ստորև ներկայացված բուժման հատվածը փոխհատուցման մարտավարությունների և  կլլման վերականգնողական մեթոդների համար։
Դիսֆագիան ախտորոշելու մյուս ոսկե ստանդարտը կլլման ՖիբրոԷնդոսկոպիկ Գնահատումն է(ԿՖԷԳ)։ Այն ներառում է սննդի և հեղուկի նույնանման գնահատում` զուգահեռ կիրառելով մարտավարություններ որոշելու համար դիսֆագիայի առաջացման պատճառը և հնարավոր քայլերը դրա վերացման համար։ Հետազոտության տևողությունը սահմանափակված չէ ճառագայթմամբ, այդ պատճառով կարելի է հետևել անձին բնական միջավայրում ընթրելիս։ Էնդոսկոպը շատ բարակ է և սովորաբար հեշտ տանելի է` նույնիսկ առանց քթի անզգայացման։
Բարիումի կլլման հետազոտությունը/ էզոֆագրամ/ վերին ստամոքս-աղիքային հատվածի հետազոտությունը լավագույնն է գնահատում ամբողջ կերակրափողը։ Կերակրափողի լուսանցքը ամբողջությամբ  լայնացնելու և գնահատելու համար բարիումը տրվում է մեծ ծավալով։ Այս հետազոտությամբ կարելի է գնահատել նաև ռեֆլյուքսը` ի տարբերություն կլլման վիդեոֆլյուրոսկոպիկ հետազոտության(ԿՏՖՀ)։ Ցենկերի դիվերտիկուլը երևում է ԿՏՖՀ-ով և էզոֆագոգրամով։ Բարիումը լցվում է պարկի մեջ, ապա դուրս թափվում` կլլումից հետո սննդի/հեղուկի հետհոսքով դեպի ըմպան, ասպիրացիայի ռիսկով:Ախալազիան լավագույնը գնահատվում է բարիումի կլլման հետազոտությամբ/էզոֆագոգրամով, որի դեպքում կերակրափողի դիստալ հատվածը երևում է «թռչնի կտուցի» տեսքով։ Այս պատկերը  նկարագրվում է նաև որպես «առնետի պոչ»։ Կերակրափողի նեղացման դեպքում հեղուկ բարիումը կարող է մնալ նեղացումից վեր,ապա աստիճանաբար հոսում է ներքև։ Երբ կլինիցիստը կասկածում է կերակրափողի նեղացում կամ դիսմոտորիկա կարելի է կատարել վիդեոֆլյուրոսկոպիա։ Կլինիցիստը կարող է սքանավորել կերակրափողը պինդ սնունդ տալուց հետո։ Բարիումի կլլումը կատարվում է հեղուկ բարիումով կամ բարիումի հաբերով։
Տարբերակիչ ախտորոշում
Դիսֆագիան պետք է տարբերակել հետևյալ հիվանդություններից․
Դիսֆագիայի պատճառը միշտ կերակրափողի կամ նրան հարակից օրգանների,հաճախ՝ ստամոքսի և ըմպանի ախտահարումն է։ Դիսֆագիայի դեպքում կերակրափողի լուսանցքը հարաճուն նեղանում է։ Սկզբնական շրջանում կերակրափողով դժվարությամբ է անցնում շատ պինդ սնունդը, այնուհետև փափուկ սնունդը և նույնիսկ հեղուկները։ Հիվանդները, ովքեր ունեն դժվարացած կլլում, կարող են օգտագործել խիտ հեղուկ սնունդ,սակայն չկան գիտական հետազոտություններ,որոնք ապացուցում են այս հեղուկների օգտակարությունը։
Բուժում
Կան դիսֆագային բուժման բազմաթիվ եղանակներ, ինչպիսիք են՝ կլլման թերապիան, դիետիկ փոփոխությունները, կերակրման խողովակները, որոշակի դեղորայքները եւ վիրահատությունը:Դիսֆագային բուժումը կատարում է բազմաթիվ մասնագետներից կազմված թիմը, որի կազմի մեջ մտնում են՝ ընդհանուր թերապևտը, գաստրոէնտերոլոգը, դիետոլոգը, լոգոպեդը (կլլման մասնագետ), թոքաբանը, ֆիզիոթերապևտը, դեղագետը, ռադիոլոգը, բուքույրական կազմը ։ Կլլման խանգարման պատճառից կախված այս մասնագետների ընդգրկվածությունը տարբեր է։ Օրինակ՝ բերանաըմպանային դիսֆագիայի ժամանակ անմիջականորեն ընդգրկված է կլլման մասնագետը, իսկ կերակրափողի դիսֆագիայի ժամանակ՝ գաստրոէնտերոլոգը։
Բուժման մարտավարություն
Բուժման մարտավարության իրականացումը պետք է հիմնված լինի բազմամասնագիտական թիմի կողմից մանրակրկիտ գնահատման վրա։ Բուժման մարտավարությունները տարբերվում են յուրաքանչյուր հիվանդի համար և պետք է ներառեն հիվանդի անհատական կարիքները։ Բուժման մարտավարությունները ընտրվում են մի շարք տարբեր գործոնների հիման վրա, ներառյալ ախտորոշումը, կանխարգելումը, կոմպոնսատոր մեխանիզմների առկայությունը, դիսֆագիայի ծանրությունը, կոգնիտիվ վիճակը, շնչառական ֆունկցիան, խնամողի աջակցությունը և հիվանդի մոտիվացիան ու հետաքրքրությունը :
Օրալ և ոչ օրալ սնուցում
Դիսֆագիայի բուժման ընթացքում պետք է պահպանել բավարար քանակությամբ սնուցում և հիդրատացիա։ Դիսֆագիայի բուժման ընդհանուր նպատակն է պահպանել կամ վերադարձնել հիվանդին օրալ սնուցման։ Միաժամանակ պետք է հաշվի առնել կլլման անվտանգ լինելը (ասպիրացիայի բացակայություն) ։ Եթե առաջանում է ասպիրացիա՝ պինդ կամ հեղուկ սնունդն անցնում է շնչառական ուղիներ,անհրաժեշտ է կիրառել ոչ օրալ սնուցում։ Երբ օրալ սնուցումը պահանջում է մեծ ջանքեր կլլման ժամանակ կամ բավարար չի լինում մարմնի զանգվածը պահպանելու համար, անհրաժեշտ է լինում կիրառել լրացուցիչ ոչ օրալ սնուցում։ Ոչ օրալ սնուցումը սննդի ստացումն է շրջանցելով բերանաըմպանային կլլման փուլը։ Այն կարելի է իրականացնել նազոգաստրալ խողովակի, գաստրոստոմայի, յեյունոստոմայի միջոցով ։
Բուժման ընթացակարգեր
Կոմպենսատոր բուժման ընթացակարգերը, որոնք նախատեսված են սննդի / հեղուկների հոսքը փոխելու և ախտանիշները վերացնելու համար, չեն կարող ուղղակիորեն փոխել կլլման ֆիզիոլոգիան ։
Թերապևտիկ բուժման ընթացակարգեր, որոնք նախատեսված են կլլման ֆիզիոլոգիան փոխելու կամ բարելավելու համար ։
Հիվանդները անվտանգ և արդյունավետ կլլման համար կարող են պահանջել բուժման ընթացակարգերի համակցություն։Օրինակ,դիրքային վարժությունները կարող են զուգակցվել կլլման մանևրաների հետ,որոնք նպաստում են անվտանգ և արդյունավետ կլլմանը։
Համաճարակաբանություն
Կլլման խանգարումները կարող են առաջանալ տարբեր տարիքային խմբերում, որոնք կարող են լինել բնածին անոմալիաների, կառուցվածքային վնասների կամ բժշկական միջամտությունների հետևանք ։ Կլլման խնդիրները տարեցների շրջանում ավելի տարածված են ։Դիսֆագիայի պատահելիությունը բարձր է նաև այն հիվանդների մոտ, ովքեր ունեցել են կաթված ։ Դիսֆագիա սիմպտոմը տարբեր պատճառների հետևանք է, որը կարող է վերացվել բժշկի արդյունավետ բուժման արդյունքում։ Բերանաըմպանային դիսֆագիայի բուժմամբ զբաղվում են լոգոպեդը և ֆիզիոթերապևտը ։
Ստուգաբանություն
«Դիսֆագիա» բառը ստացվում է հունարեն dys բառից, որը նշանակում է վատ կամ խանգարված և phag- արմատայից, որը նշանակում է « ուտել »։
Արտաքին հղումներ
Կատեգորիա:Ստամոքս-աղիքային խանգարում
Դիվերսանտ
Դիվերսանտ՝ 2003 թվականի ռուսական հեռուստասերիալ, որը նկարահանվել է Անատոլի Ազոլովի վեպի հիման վրա ։
1 սերիա
Կրտսեր սերժանտ Լեոնիդ Ֆիլատովը (Ալեկսեյ Բարդուկով) և Ալեկսեյ Բոբրիկովը ուղևորվում են իրենց զինվորական վաշտը անցնելու ծառայության, ճանապարհին խնդրում են բեռնատար մեքենայի վարորդին (Վիկտոր Կոսխ) հասցնել մինչև վաշտ ։ Վարորդը համաձայնվում է ։Ճանապարհի կեսին վերցնում են սերժանտ-ուղեկից (Կիրիլլ Պլետնյով) և այդ ժամանակ նրանց սկսում են գնդակոծել գերմանացիները։ Բեռնատար մեքենան պայթում է և ողջ են մնում միայն Ֆիլատովը և սերժանտ-ուղեկիցը, իսկ բեռնատար մեքենայի վարորդը մահանում է։ Ուղեկիցը վերցնում է վարորդի հրացանը և նշան է բռնում երկու գերմանացիների վրա, ովքեր մոտեցել էին պայթյունից հետո։ Լյոնյան, հասկանում է, որ սերժանտը ուշացնում է, խլում է նրա ձեռքից հրացանը և միանգամից սպանում գերմանացիներին։ Այստեղ մոտենում է գերմանական զրահամեքենան և սերժանտները ստիպված փախչում են։ Հայտնվելով անտառում նրանք սկսում են ծանոթանալ։ Ուղեկիցը ներկայանում է որպես Ալեկսեյ։ Ալեկսեյը խնդրում է Ֆիլլատովին, որ տա իր մահացած ընկերոջ Բոբրիկովի փաստաթղթերը։ Նա նույնպես հետևակային զինվոր էր, բայց ասում էր, որ պետք է հասնի Բեռլին Leipziger Straße 13, քանի որ այնտեղ նա անձնական հաշիվներ ուներ։ Լյոնյան համաձայնվում է։ Հաջորդ օրը նրանք հասնում են լքված երկաթուղու կայանը և սպանում են ևս մեկ գերմանացու։ Լյոնյան հույս ուներ, որ իրենց դրա համար մրցանակներ կտան, սակայն Ալեկսեյը կարգադրում է նրան լցնել ամբողջ «ռազմավարը», զգուշացնելով.«Եթե որևէ տեղ բերանից թռցնես, որ գերմանական ուղղությունից ենք եկել, երկուսս էլ կլացենք։ Դառնորեն ու երկար»։ Վերջապես նրանք հասնում են իրենց վաշտին։ Նրանց ընդունում են մայոր Լուկաշինը (Անդրեյ Կրասկո), իսկ փոխգնդապետ Կաստենսկին (Միխայիլ Եֆրեմով) փորձում է նրանց գերմաներեն լեզուն։ Սերժանտները ուսման են անցնում ավագ լեյտենանտ Կալտիգինի (Վլադիսլավ Գալկին) մոտ։
2 սերիա
Կալտիգինը վերադառնում է վաշտ կապիտանի նոր պաշտոնով և զեկուցում է կրտսեր սերժանտներին, որ իրենց տեղափոխում են Չեխի (Ալեկսանդր Լկով) հրամանատարության տակ։
3 սերիա
Գերազանց օպերացիան կատարելու համար Բոբրիկովը և Ֆիլատովը ստանում են կրտսեր լեյտենանտների կոչումներ։
4 սերիա
Կալտիգինը, Բոբրիկովը և Ֆիլատովը պատրատվում են հատուկ հանձնարարության և ուղարկվում են Լեհաստան։
Սերիալի շարունակություն
2007 թվականին դուրս է եկել հեռուստասերիալի շարունակությունը «Դիվերսանտ՝ կռվի վերջ»։